ฐานะการคลังแข็งปึ๊กเงินคงคลัง 3.93 แสนล้านบาท
คลังโอ่ 11 เดือนฐานะการคลังปึ้กมาก จากผลการดำเนินนโยบายรัฐบาลมีความยืดหยุ่นขึ้น&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) เปิดเผยว่า ฐานะการคลังของรัฐบาลตามระบบกระแสเงินสดในช่วง 11 เดือนแรก ปีงบประมาณ 2553 อยู่ในระดับที่เข้มแข็งขึ้นอย่างต่อเนื่อง โดยขาดดุลเงินสดรวม 1.32 แสนล้านบาท และรัฐบาลได้กู้เงินเพื่อชดเชยการขาดดุล 2.32 แสนล้านบาท ทำให้ดุลเงินสดหลังกู้เกินดุลทั้งสิ้น 1 แสนล้านบาท และมีเงินคงคลัง ณ สิ้นเดือน ส.ค.2553 จำนวน 3.93 แสนล้านบาท
21 ก.ย. 2553

คลังโอ่ 11 เดือนฐานะการคลังปึ้กมาก จากผลการดำเนินนโยบายรัฐบาลมีความยืดหยุ่นขึ้น                               นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) เปิดเผยว่า ฐานะการคลังของรัฐบาลตามระบบกระแสเงินสดในช่วง 11 เดือนแรก ปีงบประมาณ 2553 อยู่ในระดับที่เข้มแข็งขึ้นอย่างต่อเนื่อง โดยขาดดุลเงินสดรวม 1.32 แสนล้านบาท และรัฐบาลได้กู้เงินเพื่อชดเชยการขาดดุล 2.32 แสนล้านบาท ทำให้ดุลเงินสดหลังกู้เกินดุลทั้งสิ้น 1 แสนล้านบาท และมีเงินคงคลัง ณ สิ้นเดือน ส.ค.2553 จำนวน 3.93 แสนล้านบาท
“ฐานะการคลังของประเทศที่อยู่ในระดับที่เข้มแข็งขึ้นอย่างต่อเนื่อง ส่งผลให้การดำเนินนโยบายการคลังเพื่อสนับสนุนการฟื้นตัวทางเศรษฐกิจของรัฐบาลมีความยืดหยุ่นมากขึ้น” นายสาธิต กล่าว
ทั้งนี้ ในช่วงดังกล่าวรัฐบาลมีรายได้นำส่งคลังทั้งสิ้น 1.46 ล้านล้านบาท สูงกว่าช่วงเดียวกันปีที่แล้ว 20.7% โดยเป็นผลจากการฟื้นตัวของเศรษฐกิจอย่างต่อเนื่อง ส่งผลให้การจัดเก็บภาษีจากการบริโภคและการนำเข้าได้เพิ่มขึ้นมาก รวมทั้งได้รับรายได้จากการยึดทรัพย์ของ พ.ต.ท. ทักษิณ ชินวัตร อดีตนายกรรัฐมนตรี จำนวน 4.9 หมื่นล้านบาท
ในขณะที่การเบิกจ่ายเงินงบประมาณมีจำนวนทั้งสิ้น 1.59 ล้านล้านบาท ส่งผลให้รัฐบาลขาดดุลเงินงบประมาณ 1.24 แสนล้านบาท เมื่อรวมกับการขาดดุลเงินนอกงบประมาณ 8,001 ล้านบาท ส่งผลให้ขาดดุลเงินสดรวม 1.32 แสนล้านบาท